ԱՄՓՈՓԱԹԵՐԹ

«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2023 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ՈՒ ԼՐԱՑՈՒՄՆԵՐ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2022 ԹՎԱԿԱՆԻ ԴԵԿՏԵՄԲԵՐԻ 29-Ի N 2111-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ՈՒ ԼՐԱՑՈՒՄՆԵՐ ԵՎ ԳՆՄԱՆ ՊԱՅՄԱՆԱԳՐԵՐՈՒՄ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ

|  |  |
| --- | --- |
| 1. **ՀՀ ֆինանսների նախարարություն**
 | **07.02.2023թ.** |
| **N 01/9-1/1892-2023** |
| Ձեր 02.02.2023թ. N ԳՍ/23.1/3091-2023 գրությամբ ներկայացված ««Հայաստանի Հանրապետության 2023 թվականի պետական բյուջեի մասին» Հայաստանի Հանրապետության օրենքում փոփոխություններ ու լրացումներ, Հայաստանի Հանրապետության կառավարության 2022 թվականի դեկտեմբերի 29-ի N 2111-Ն որոշման մեջ փոփոխություններ ու լրացումներ և գնման պայմանագրերում փոփոխություններ կատարելու մասին» ՀՀ կառավարության որոշման նախագծի (այսուհետ՝ Նախագիծ) վերաբերյալ, որով առաջարկվում է «1049. Ճանապարհային ցանցի բարելավում» ծրագրի՝ ՀՀ կառավարության պատվիրատվությամբ նախատեսված «21001. Պետական նշանակության ավտոճանապարհների հիմնանորոգում» և «21002. Տրանսպորտային օբյեկտների հիմնանորոգում» միջոցառումների գծով չբաշխված միջոցնե­րից 17,074,987.4 հազար դրամը վերաբաշխել և այն ուղղել թվով 48 ճանապարհահատվածների և 7 տրանսպորտային օբյեկտների հիմնանորոգման աշխատանքների իրականացմանը և նախագծանախա-հաշվային փաստաթղթերի ձեռք բերմանը հայտնում ենք հետևյալը.1. Նախագծին կից ներկայացված չեն հիմնանորոգման ենթակա ճանապարհահատվածների և տրանսպորտային օբյեկտների նախագծանախահաշվային փաստաթղթերի ձեռք բերման համար անհրաժեշտ գումարների համապատասխան հաշվարկ-հիմնավորումները։
 | Ընդունվել է: Հաշվարկ-հիմնավորումը կցվում է:կից ներկայացված հաշվարկ-հիմնավորումները կազմվել են ղեկավարվելով` ՀՀ կառավարության 23.06.2011թ. N 879-Ն որոշումով, ՀՀ քաղաքաշինության նախարարի 14.01.2008թ. N 09-Ն և 15.02.2008թ. N 19-Ն հրամաններով: |
| 1. Նախագծի N 1 և N 3 հավելվածներում նշված «Տ-5-46, /Մ-6/(Ալավերդի)-Սանահին թաղամաս-Ակներ ավտոճանապարհի 9.3 կմ երկարությամբ հատվածի հիմնանորոգում» օբյեկտի անվանումն անհրաժեշտ է համապատասխանեցնել փորձագիտական դրական եզրակացություն ունեցող նախագծանախահաշվային փաս­տաթղթերում նշված օբյեկտի անվանմանը։
 | Ընդունվել է, փոփոխությունը կատարվել է: |
| 1. Առաջարկում ենք Նախագծից հանել N 4 հավելվածը, նկատի ունենալով, որ ՀՀ կառավարության 29.12.2022թ. N 2111-Ն որոշման N 9 հավելվածում փոփոխություններ և լրացումներ կատարելու անհրաժեշտությունը բացակայում է:
 | Չի ընդունվել, ԲԳԿ-ի գծով 1049 ծրագրի 21002 միջոցառման մասով կատարվել է ոչ ֆինանսական ցուցանիշների լրացում: Իսկ 1049 ծրագրի 21001 միջոցառման մասով փոփոխության կամ լրացման անհրաժեշտություն չկա: |
| 1. Նախագծի N 5 հավելվածի ՀՀ կառավարությանը վերաբերվող աղյուսակում անհրաժեշտ է ճշտել ծրագրի, միջոցառման դասիչները և ըստ այդմ խմբագրել միջոցառման անվանումը, նկարագրությունը, տեսակը և միջոցառումն իրականացնողի անվանումը։ Միաժամանակ առաջարկում ենք նույն հավելվածի ՀՀ կառավարությանը և ՀՀ տարածքային կառավարման և ենթակառուցվածքների նախարարությանը վերաբերվող աղյուսակներում 21001 միջոցառման գծով ոչ ֆինանսական ցուցանիշների մասով առաջարկվող նվազեցումները և ավելացումները համապատասխանեցնել միմյանց։ Բացի այդ, հավելվածում անհրաժեշտ է ներկայացնել 21002 միջոցառման գծով ոչ ֆինանսական ցուցանիշների մասով առաջարկվող փոփոխությունները։
 | Ընդունվել է, փոփոխությունը կատարվել է: |
| 1. Նախագծին կից հիմնավորման համաձայն՝ բյուջետային ծախսերի տնտեսագիտական դասակարգման Շենքերի և շինությունների շինարարություն», Շենքերի և շինությունների կապիտալ վերանորոգում և Նախագծահետազոտական ծախսեր» հոդվածներով հատկացվող միջոցների մի մասը նախատեսվում է որպես գնում չհանդիսացող ծախս՝ 2022 թվականին կատարված աշխատանքների և մատուցված ծառայությունների դիմաց վճարումներ իրականացնելու նպատակով:

Այս կապակցությամբ հայտնում ենք, որ էլեկտրոնային գնումների համակարգում առկա չեն պատվիրատուի կողմից հաստատված հանձնման-ընդունման արձանագրություններ, ուստի գտնում ենք, որ հիշյալ հատկացումները պետք է արտացոլվեն գնումների պլանում՝ համապատասխան ԳՄԱ կոդերով: | Չի ընդունվել, քանի որ պատվիրատուի կողմից հանձնման-ընդունման արձանագրությունները հաստատվել են թղթային եղանակով և մուտքագրվել ենClien-treasury համակարգի գանձապետական հաշիվներում:  |
| 1. Նախագծի N 6 հավելվածի գնումների պլանում անհրաժեշտ է ճշտել ճանապարհների վերանորոգման աշխատանքներ», տեխնիկական հսկողության ծառայություններ» և հեղինակային հսկողության ծառայություններ» գնման առարկաների ԳՄԱ կոդերը՝ նշելով համապատասխանաբար 45231177, 71351540 և 98111140:
 | Ընդունվել է, կատարվել են համապատասխան փոփոխություններ: |
| 1. Առաջարկում ենք Նախագծի ընդունումը հիմնավորող փաստաթղթով սահմանել պատվիրատուի կողմից համապատասխան հավաստման ներկայացումը՝ պահանջվող ֆինանսական միջոցների հաշվին կնքվելիք պայմանագրերով (համաձայնագրերով) սահմանվող ծավալներով և ժամկետներում կապալառուի կողմից շինարարական աշխատանքները նախատեսված նորմերին համապատասխան բովանդակային առումով կատարելու հնարավորության վերաբերյալ:
 | Չի ընդունվում, կողմերի պարտականությունների շրջանակը և պատասխանատվության միջոցները հստակ սահմանված են վերջիններիս միջև կնքված պայմանագրով:  |

|  |  |
| --- | --- |
| 1. **ՀՀ արդարադատության նախարարություն**
 | **06.02.2023թ.** |
| **N 01/27.1/5769-2023** |
| 1. ««Հայաստանի Հանրապետության 2023 թվականի պետական բյուջեի մասին» օրենքում փոփոխություններ ու լրացումներ, Հայաստանի Հանրապետության կառավարության 2022 թվականի դեկտեմբերի 29-ի N 2111-Ն որոշման մեջ փոփոխություններ ու լրացումներ և գնման պայմանագրերում փոփոխություններ կատարելու մասին» Հայաստանի Հանրապետության կառավարության որոշման նախագծի (այսուհետ՝ Նախագիծ) 2-րդ կետի 1-ին ենթակետով նախատեսվում է՝ *թույլատրել Հայաստանի Հանրապետության տարածքային կառավարման և ենթակառուցվածքների նախարարությանը փոփոխություն կատարելու «ԷՆ Շին» սահմանափակ պատասխանատվությամբ ընկերության հետ 2022 թվականի փետրվարի 9-ին կնքված թիվ ՃԴ-ԲՄԱՇՁԲ-2021/4Շ-1 պայմանագրում՝ պայմանագրի 3.1.2-րդ կետի պահանջներին համապատասխան 2022 թվականի աշխատանքների չկատարված մասի համար սահմանելով նոր ժամկետ՝ սույն որոշման հիման վրա կողմերի միջև կնքվող համաձայնագիրն ուժի մեջ մտնելու օրվանից հաշված 82 օր, իսկ 2022 թվականի փետրվարի 9-ին կնքված թիվ ՃԴ-ԲՄԱՇՁԲ-2021/4Շ-1 պայմանագրի 6.2-րդ կետով նախատեսված* ***տույժերը*** *հաշվարկել 2022 թվականին կատարման ենթակա, սակայն չկատարված աշխատանքների նկատմամբ՝ 2022 թվականի դեկտեմբերի 1-ից մինչև դեկտեմբերի 15-ը և սույն ենթակետով նախատեսված* ***համաձայնագիրն ուժի մեջ մտնելու օրվանից մինչև աշխատանքների արդյունքները պատվիրատուին հանձնելու օրը:***Հայաստանի Հանրապետության քաղաքացիական օրենսգրքի 369-րդ հոդվածի 1-ին մասի համաձայն՝ *տուժանք (տուգանք, տույժ) է համարվում օրենքով կամ պայմանագրով որոշված այն դրամական գումարը, որը պարտապանը պարտավոր է վճարել պարտատիրոջը`* ***պարտավորությունը չկատարելու կամ անպատշաճ կատարելու դեպքում` ներառյալ կատարման կետանցի դեպքում:*** *Տուժանք վճարելու պահանջով պարտատերը պարտավոր չէ ապացուցել, որ իրեն վնաս է պատճառվել:*Նույն օրենսգրքի 706-րդ հոդվածի 3-րդ մասի համաձայն՝ *սույն օրենսգրքի 421 հոդվածի 2-րդ կետում նշված`* ***կատարման կետանցի հետևանքները վրա են հասնում աշխատանքը կատարելու վերջնական ժամկետը խախտելու դեպքում:***Այսպիսով, առաջարկում ենք Նախագծի 2-րդ կետի 1-ին ենթակետում որոշակիորեն հստակեցնել, թե երբ կամ որ պահն է համարվում ը՝ նկատի ունենալով, որ տույժի հաշվարկը պայմանավորված է աշխատանքները կատարելու վերջնական ժամկետի խախտմամբ:Սույն դիտողությունը վերաբերում է նաև Նախագծի 2-րդ կետի մյուս ենթակետերին: | Չի ընդունվելԱշխատանքների կատարման վերջնական ժամկետը արդեն իսկ խախտվել է (2022 թվականի նոյեմբերի 30-ը) և նախագծով նախատեսվում է տույժը հաշվարկվում է պայմանագրով նախատեսված աշխատանքների կատարման վերջնաժամկետի ավարտից հետո նախագծով նախատեսված ձևով, մինչև աշխատանքների արդյունքները պատվիրատուին հանձնելու օրը, իսկ աշխատանքների հանձնման և ընդունման ընթացակարգը հստակ սահմանված է կողմերի միջև կնքված պայմանագրի 4-րդ բաժնով։  |
| 2. Նախագծի նախաբանում «հոդվածներին» բառն անհրաժեշտ է փոխարինել «հոդվածներով» բառով:Ինչպես նաև, Նախագծի 2-րդ կետի 5-րդ ենթակետի բ. պարբերությունում «բառերով և թվերով» բառերն անհրաժեշտ է փոխարինել «բառերը և թվերը» բառերով:Սույն դիտողությունը վերաբերում է նաև Նախագծի 2-րդ կետի 6-րդ և 7-րդ ենթակետերի բ. պարբերություններին: | Ընդունվել է կատարվել են համապատասխան փոփոխություններ: |

|  |  |
| --- | --- |
| 1. **ՀՀ վարչապետի աշխատակազմ**
 | **13.02.2023թ.** |
| **№ 02/16.4/5005-2023** |
| Ներկայացված նախագծի 2-րդ կետով նախատեսվում է թույլատրել ՀՀ տարածքային կառավարման և ենթակառուցվածքների նախարարությանը փոփոխություններ կատարել գնման պայմանագրում, որոշ դեպքերում չկիրառելով ՀՀ կառավարության 2017 թվականի մայիսի 4-ի N 526-Ն որոշմամբ հաստատված կարգի 56-րդ կետի 4-րդ ենթակետի պահանջները: Սակայն հարկ է նկատի ունենալ, որ որոշման նախագծի նախաբանում նշված հղումը՝ ՀՀ կառավարության 2017 թվականի մայիսի 4-ի N 526-Ն որոշմամբ հաստատված կարգի 3-րդ կետը, իրավական հիմք չի կարող հանդիսանալ որոշման ընդունման համար, քանի որ տվյալ կետով նախատեսված պայմանը կարող է կիրառվել, եթե հրապարակված կամ մասնակցին տրամադրված չէ հրավեր, մինչդեռ ներկայացված նախագծով նախատեսվում է փոփոխություններ կատարել արդեն իսկ կնքված գնման պայմանագրում: Բացի այդ նախագծի նախաբանում նշված ՀՀ կառավարության 2017 թվականի մայիսի 4-ի N 526-Ն որոշմամբ հաստատված կարգի 57-րդ կետը որպես լիազորող նորմ դիտարկելը ծանրակշիռ հիմնավորման կարիք ունի: | Չի ընդունվել:Նախաբանում նշված ՀՀ կառավարության 2017 թվականի մայիսի 4-ի N 526-Ն որոշմամբ հաստատված կարգի 3-րդ կետի հղումը վերաբերում է մինչև ՀՀ կառավարության 2022 թվականի հոկտեմբերի 13-ի թիվ 1593-Ն որոշմամբ ՀՀ կառավարության 04.05.2017թ. թիվ 526-Ն որոշման մեջ կատարված փոփոխությունների և լրացումների ուժի մեջ մտնելը կնքված և ներկայացված նախագծով կարգավորման ենթակա պայմանագրերին, հիմք ընդունելով ՀՀ կառավարության 2022 թվականի հոկտեմբերի 13-ի թիվ 1593-Ն որոշման 3-րդ կետը:Իսկ ՀՀ կառավարության 04.05.2017թ. թիվ 526-Ն որոշմամբ հաստատված կարգի 57-րդ կետի հղումը՝ որպես լիազորող նորմ կիրառելու մասով հայտնում ենք, որ նշված կետով նախատեսված պահանջը՝ պայմանագրի կողմերից անկախ գործոնների ազդեցությամբ, հստակ նկարագրված է նախագծի հիմնավորման մեջ, մասնավորապես նշված է, որ աշխատանքները սկսելուց հետո Կոռնիձոր գյուղի Տեղ համայնքի բնակիչների կողմից՝ ճանապարհի ծրագծի վերաբերյալ ՀՀ կառավարություն ներկայացվեցին բազմաթիվ բողոքներ, որոնք քննարկման առարկա դարձան ՀՀ շահագրգռ մարմինների մոտ։ Խնդրի կարգավորման, այդ թվում ծրագծի փոփոխման գործընթացի համար պահանջվեց որոշակի ժամանակ ինչի հետևանքով խաթարվեց վերը նշված ճանապարհի հիմնանորոգման աշխատանքների բնականոն ընթացքը։ Բազմաթիվ քննարկումների արդյունքում ի վերջո հնարավոր եղավ համայնքի բնակչության հետ գտնել ծրագծի որոշ հատվածների վերաբերյալ ընդհանուր եզրեր և շինարարական աշխատանքները վերսկսվեցին, սակայն 2022 թվականի համար նախատեսված աշխատանքները հնարավոր չեղավ ավարտել ամբողջ ծավալով: Լրացուցիչ անհրաժեշտ է նշել, որ Մ-2-Կոռնիձոր ավտոճանապարհի կառուցման մի քանի տարբերակ է դիտարկվել։Ծրագծերի տարբերակները քննարկվել են ոլորտի մասնագետների, ՀՀ ԱԱԾ, ՀՀ ՊՆ գործընկերների հետ, մի շարք քննարկումներ են տեղի ունեցել Կոռնիձորի բնակիչների հետ։ Հաշվի առնելով մասնագետների ուսումնասիրությունները, նախագծային լուծումները, գործող շինարարական նորմերը, տեղանքի բարդություններն ու թեքությունները, ինչպես նաև բոլոր կողմերի կարծիքներն ու Կոռնիձորի բնակիչների առաջարկները՝ հաստատվել է տարբերակներից մեկը, որն անցնում է բնակավայրից հեռու։ |